‎कोरोना वाइरस महामारी के दौरान फ़िल्माया गया
‎साक्षात्कार के दौरान न्यूयॉर्क राज्य सुधार विभाग ने
‎कैदियों का मास्क पहनना अनिवार्य किया था
‎30 जनवरी 2009 को,
‎सिराक्यूज़, न्यूयॉर्क में, एक हथियार-लैस लूट में ‎टैक्सी चालक टिमथी गॉर्डन की
‎हत्या कर दी गई
‎चकी फ़िलिप्स ने गोली मारने का जुर्म कबूल किया
‎और उसे कम से कम 20 साल की सज़ा मिली
‎मैंने अपने किए की ज़िम्मेदारी ली।
‎मेरे कुछ भी कहने या करने से वह वापस नहीं आ सकता।
‎मैंने गड़बड़ की थी, पता है,
‎और मुझे बहादुर बनकर ‎अपनी करनी की ज़िम्मेदारी लेनी होगी।
‎एडुआर्डो ट्रिनिडैड को गोली न चलाने के बावजूद भी
‎हत्या का दोषी ठहराया गया
‎मुझे पहले ही जेल में दस साल हो चुके हैं।
‎यह ग़लत है। बहुत गड़बड़ है।
‎ट्रिनिडैड को कम से कम ‎40 साल के कारावास की सज़ा सुनाई गई
‎गोली चलाने वाले से दुगनी सज़ा
‎मैं ख़ुद इसमें पीड़ित था।
‎और मैं इसका कुछ नहीं कर सकता।
‎मैं अपना बचाव नहीं कर सका। ‎मैं कुछ नहीं कह सका।
‎यह कैदी संख्या 10बी1436 और 10बी1437 ‎की कहानी है
‎NETFLIX सीरीज़
‎अच्छा या बुरा नतीजा
‎सिराक्यूज़, न्यूयॉर्क
‎टैक्सी चालक को सिर में गोली मारी
‎सिराक्यूज़ पुलिस का मानना है ‎कि दुर्घटना से पहले चालक को चोट लगी थी
‎जहाँ तक तफ़तीश की बात है, हम इसे झुंड कहते हैं।
‎हमारे पास तीन मुलज़िम थे जिनकी कहानियाँ
‎लगातार बदल रही थीं।
‎तीनों ने शुरुआत में इस घटना की ‎किसी भी तरह की जानकारी न होने का,
‎टैक्सी में जाने की ‎कोई जानकारी न होने का दावा किया था।
‎हमारे पास तीन बंदे थे ‎जो सच बताना ही नहीं चाहते थे।
‎टिमथी गॉर्डन की हत्या के समय उसकी टैक्सी में
‎फ़िलिप्स, ट्रिनिडैड और डेहेसूज़ तीनों सवार थे।
‎सलीवन सुधार सुविधा ‎फ़ॉल्सबर्ग, न्यूयॉर्क
‎मेरा नाम चकी फ़िलिप्स है
‎और मुझे दूसरी डिग्री की हत्या के लिए ‎20 साल के कारावास की सज़ा हुई है।
‎मैं सिराक्यूज़, न्यूयॉर्क में पैदा हुआ था।
‎मैं स्पोर्ट्स खेलते हुए बड़ा हुआ।
‎मैं स्कूल में बहुत उत्साह से खेलता था।
‎मैं जिस भी खेल में खेलता, ‎मैं हमेशा टीम का कप्तान होता था।
‎"एनएफ़एल" या "एमएलबी" में जाना मेरा सपना था।
‎और वह मेरा सपना था, ‎एक दिन पेशेवर खिलाड़ी बनना।
‎हाई स्कूल से मैं मुसीबतों में पड़ना शुरू हो गया।
‎कॉलेज के पहले साल में,
‎मैंने ग़लत लड़कों के साथ उठना-बैठना शुरू कर दिया।
‎स्कूल के बाद, मैं सड़कों पर आवारागर्दी करता था।
‎पता है, लड़कियों के पीछे जाना। ‎कुछ समय के लिए मैं ड्रग्स बेच रहा था,
‎एक समय ऐसा था।
‎किशोरों वाली हरक़तें, पता है?
‎मैं एडुआर्डो से…
‎शायद 2007 में मिला था।
‎वह मेरी बहन को डेट कर रहा था। ‎उसी से हम दोस्त बने।
‎ठीक है।
‎मेरे नाम एडुआर्डो ट्रिनिडैड है
‎और मुझे हत्या के लिए 40 साल से ‎आजीवन कारावास तक की सज़ा सुनाई गई।
‎मैं पुएर्टो रीको में पैदा हुआ था ‎और वहीं मेरी परवरिश हुई।
‎मेरी माँ गुज़र गई थीं इसलिए मैं पालक घर में बड़ा हुआ।
‎मेरे पिता कभी मेरे साथ नहीं थे।
‎मैं बहुत शांत था।
‎हमेशा सहमा हुआ।
‎लेकिन…
‎मतलब, मैं बुरा इंसान बिल्कुल नहीं था।
‎वेस्ट साइड किराना
‎15 साल की उम्र में, ट्रिनिडैड ‎यूटिका, न्यूयॉर्क में रहने चला गया
‎मैं एक बेहतर ज़िंदगी के लिए अमेरिका आया था।
‎पुएर्टो रीको ‎भगवान आपसे प्रेम करते हैं
‎मैं निर्माण में काम करता था, मैकेनिक था।
‎मुझे नलसाज़ का काम आता है, बिजली का काम आता है।
‎लोग मुझे छोटा मैकगाइवर बुलाते थे।
‎मैं थोड़ी-थोड़ी हर चीज़ कर लेता था।
‎हत्या की रात को,
‎ट्रिनिडैड की पूर्व-प्रेमिका ‎सिराक्यूज़ में जन्म देने वाली थी
‎उस रात मेरा मुख्य उद्देश्य था ‎मेरे पैदा हुए बेटे से मिलना।
‎मैं सिराक्यूज़ लगभग,
‎मैं कहूँगा 11:00 बजे वहाँ पहुँच गया था, ‎लगभग आधी रात को।
‎अस्पताल में मिलने का समय ख़त्म हो चुका था। ‎मैं वहाँ नही जा सका।
‎तो, मैं चकी के साथ पार्टी में चला गया।
‎और इसी तरह मैं दूसरे बंदे
‎डेहेसूज़ से मिला।
‎डेहेसूज़ ने इस डॉक्यूमेंट्री में भाग लेने में मना कर दिया
‎मेरे ख़्याल से उस पार्टी में 10 से 12 लोग थे। ‎उससे ज़्यादा नहीं।
‎मेरी तरफ़ से, ‎मैं मज़े करना चाहता था क्योंकि मैं ख़ुश था।
‎मेरा बेटा पैदा होने वाला था
‎और मैं उसी का जश्न मनाना चाहता था।
‎हमने काफ़ी पी ली थी, ‎अलग-अलग तरह की शराबों को मिलाकर पिया,
‎बीयर, अलग-अलग तरह की नशे की गोलियाँ,
‎एक्सटेसी, ज़ैनैक्स। चरस भी थी।
‎हम काफ़ी ज़्यादा नशे में थे।
‎एक बंदे के पास बंदूक थी।
‎पता है।
‎उसे पार्टी में घुमाया जा रहा था। ‎पार्टी में आए बंदे बंदूक को पकड़ना चाहते थे।
‎हर कोई उसे देखना और छूना चाहता था।
‎वह बंदूक… कौन लाया, मुझे नहीं पता।
‎मैंने बूंदूक को छुआ था, हाँ।
‎मैं बाहर गया,
‎मैंने चलाने की कोशिश की, लेकिन वह चली नहीं।
‎उसके बाद, मुझे नहीं पता कि किसके पास थी।
‎फ़्लैट के मालिक को गुस्सा आ गया ‎और उसने सबको निकालना शुरू कर दिया।
‎रात के तीन बजे, ट्रिनिडैड, फ़िलिप्स और डेहेसूज़ ने
‎फ़िलिप्स के घर ले जाने के लिए एक टैक्सी बुलाई
‎मैं पैसेंजर सीट के पीछे बैठा था।
‎डेहेसूज़ बीच में था और चकी फ़िलिप्स चालक के पीछे था।
‎कोई बात नहीं कर रहा था।
‎केवल मैं ही बात कर रहा था। मैं फ़ोन पर था,
‎अस्पताल में अपने बच्चे की माँ से बात कर रहा था।
‎जब हम शहर पहुँचे तो किसी ने कहा, ‎"दाएँ मुड़ जाओ, यहीं से।"
‎तो हम मुख्य सड़क से मुड़ गए।
‎मैंने ध्यान दिया कि वह मेरी गली नहीं थी।
‎तब मैंने कहा, ‎"हमें भागना चाहिए, क्योंकि यह मेरी गली नहीं है।"
‎पता है, ऐसा होना था ‎कि टैक्सी का भाड़ा दिए बिना बस भाग जाओ।
‎पता है, जवान बच्चों की बेवकूफ़ी भरी हरक़तें।
‎मैंने बस यह सुना कि गाड़ी धीमी हो गई थी।
‎मुझे नहीं पता था ‎कि जब हम वहाँ से निकले थे तो बंदूक गाड़ी में थी।
‎मैंने देखा कि डैनी ने बंदूक ली और चालक पर तान दी।
‎मुझे लगा कि शायद वह इसे लूटने वाला है।
‎चालक ने उससे बंदूक छीन ली
‎और हाथापाई हुई।
‎तो, मुझे नहीं पता क्यों, बंदूक मैंने पकड़ ली
‎और उससे झटके से खींच ली।
‎और… मैंने उसे गोली मार दी।
‎टिमथी गॉर्डन को सिर पर गोली लगी
‎जब मैंने गोली चलने की आवाज़ सुनी, ‎तब मैं दरवाज़ा खोल रहा था।
‎मैं गाड़ी से निकलकर भागा
‎और कुछ घरों के बीच भाग गया।
‎मैं वापस देखने आया कि बंदे कहाँ थे
‎और मुझे टैक्सी चालक दिखाई नहीं दिया।
‎गाड़ी वहाँ अब नहीं थी।
‎तो, मुझे लगा कि सब ठीक था ‎और मैं घर वापस चला गया।
‎मैं चढ़ाई चढ़कर गया, ‎घर तक और वे लोग वहाँ पहले से थे।
‎सुबह में, पुलिस ने आकर हमें गिरफ़्तार किया।
‎हम सबको गिरफ़्तार कर लिया गया ‎और जेल ले जाया गया।
‎न्यूयॉर्क की सरकार, फ़िलिप्स और ट्रिनिडैड
‎दोनों द्वारा दिया गया घटनाओं का लेखा-जोखा ‎स्वीकार नहीं करती है
‎सिराक्यूज़, न्यूयॉर्क
‎यहाँ रुकना मना है ‎यहाँ कहीं भी रुकना मना है
‎मेरा नाम टेड कीफ़र है।
‎टिमथी गॉर्डन की हत्या में ‎शामिल जासूसों में से मैं एक था।
‎मेरा मानना है कि यह भाड़ा न देने से शुरू हुआ,
‎फिर लूट,
‎आख़िकार हत्या पर ख़त्म हुआ।
‎अपनी चोटों के बावजूद,
‎टिमथी गॉर्डन गोली चलने वाली जगह से ‎गाड़ी लेकर निकलने में सक्षम रहा
‎गोली लगने के बाद,
‎श्री गॉर्डन ने
‎लगभग एक मील तक गाड़ी चलाई।
‎और मेरा मानना है कि पास से लगी
‎सिर पर गहरी चोट के कारण
‎उन्हें बहुत बड़ा धक्का लगा था।
‎वह जहाँ जाकर पहुँचे, आख़िरकार, ‎हमारे शामिल होने की शुरुआत वहाँ से हुई।
‎उनकी गाड़ी की दर्घटना का स्थल।
‎समिट एवेन्यू
‎श्री गॉर्डन इस दिशा में आ रहे थे, हमारी तरफ़।
‎जब वह चौराहे पर पहुँचे, ‎वह सिगनल पर रुक नहीं पाए,
‎न ही दाएँ या बाएँ मुड़ पाए।
‎बहरहाल, तेज़ रफ़्तार में वह इस गली से सीधे
‎इस वाहनमार्ग में घुस गए,
‎एक खड़ी गाड़ी से टकरा गए।
‎वह बहुत ही भयानक टक्कर थी।
‎और वह एक बेहूदा अपराध का नतीजा था।
‎येलो टैक्सी
‎न्यूयॉर्क
‎अगले दिन टिमथी गॉर्डन की अस्पताल में मौत हो गई
‎वह 29 साल का था
‎टिम्मी गॉर्डन ‎केवल जीविका कमाने की कोशिश कर रहा था।
‎उस दिन का टैक्सी का भाड़ा ‎20 डॉलर से ज़्यादा नहीं हो सकता था।
‎मुझे लगता है ‎कि यहाँ इसके एकदम बेतुके होने की भावना है।
‎यह तथ्य कि ‎एक कड़कड़ाती सर्दी की रात पर घर जाने के लिए,
‎इस आदमी को क़ीमत चुकानी पड़ी ‎जो काम कर रहा था,
‎बाक़ी लोगों की तरह सो नहीं रहा था,
‎उसकी जान की क़ीमत चुकानी पड़ी…
‎मात्र 20 डॉलर के लिए।
‎इससे कई भावनाएँ उमड़ कर आती हैं।
‎तफ़तीश करने वाले अफ़सरों ने गॉर्डन की टैक्सी कंपनी से
‎उसकी आख़िरी सवारी की जानकारी ली
‎पुस्तकालय
‎फ़िलिप्स, ट्रिनिडैड और डेहेसूज़ की पहचान की गई
‎और उन्हें पूछताछ के लिए गिरफ़्तार किया गया
‎जब मैंने पहली बार इन मुलज़िमों को देखा, तीनों को,
‎मैंने सोचा, ये तो छोटे लड़के हैं।
‎ज़्यादा से ज़्यादा जवान लड़के, बस।
‎मुझे यक़ीन नहीं हो रहा था कि वे कितने छोटे थे।
‎पुलिस ने फ़िलिप्स के घर की तलाशी ली
‎जहाँ की दीवारें ‎गैंग संबंधित चित्रकारी से भरी पड़ी थीं
‎खाद्य श्रृंखला ‎एलके - राजा चकी
‎एलके
‎हमारी गिरोह हिंसा टास्क फोर्स ‎श्री ट्रिनिडैड को जानती थी।
‎उनके पास उसकी फ़ाइल थी।
‎वह उसे उसके उपनाम से जानते थे: बा ला।
‎ट्रिनिडैड ने कहा कि चकी फ़िलिप्स और वह ख़ुद
‎"लैटिन किन्ग्स" गली गैंग के सक्रिय सदस्य हैं।
‎तलाशी के दौरान, अफ़सरों ने
‎फ़िलिप्स के कपड़ों से हत्या का हथियार बरामद किया
‎डेहेसूज़ ने पुलिस को बताया ‎कि ट्रिनिडैड ने फ़िलिप्स को बंदूक दी थी,
‎जिसने फिर टिमथी गॉर्डन को गाली मारी थी
‎फ़िलिप्स और ट्रिनिडैड ने डेहेसूज़ को दोषी बताया
‎एडुआर्डो ट्रिनिडैड ने सारा दोष ‎डैनी डेहेसूज़ पर डाल दिया था।
‎चकी फ़िलिप्स, उसने भी वही किया था।
‎तो हमारे पास दो लोग थे
‎जो सारा दोष डैनी डेहेसूज़ पर डाल रहे थे।
‎इस मामले की तफ़तीश के दौरान ‎सबसे चौंकाने वाली बात यह थी
‎कि ये तीन कथित दोस्त,
‎इनमें से दो दोस्त तीसरे के सिर ‎सारा दोष मढ़ने को तैयार थे,
‎ऐसी चीज़ के लिए जो उसने की ही नहीं थी।
‎पुलिस वाला हो या न हो, यह बहुत नीच हरक़त है।
‎किसी और की ज़िंदगी बर्बाद करने को तैयार रहना।
‎गोली मारने में शामिल होने को नकारने के बावजूद,
‎ट्रिनिडैड ने टिमथी गॉर्डन को ‎लूटने की कोशिश की बात स्वीकार की
‎ट्रिनिडैड के मुताबिक, ‎वह केवल भाड़ा नहीं देने वाला था,
‎लेकिन किसी समय पर भाड़ा न देने के दौरान,
‎चकी ने उसे
‎अपराधस्थल पर वापस आने को कहा।
‎वह भागता रह सकता था। ‎वह टैक्सी से निकला और चला गया।
‎वह भागता रह सकता था। उसने ऐसा नहीं किया।
‎वह पलटा, वापस टैक्सी पर गया और उसके मुताबिक,
‎वह तुरंत चालक की जेबों की तलाशी लेने वाला था।
‎हालाँकि, चालक पर बहुत ज़्यादा ख़ून था ‎और अपराध स्थल पर भी।
‎तो ट्रिनिडैड का कोई भी दावा ‎कि वह निष्क्रिय देखनेवाला था,
‎उसके ख़ुद के बयान के हिसाब से, वह नहीं था।
‎फ़ॉरेन्सिक विश्लेषण से बाद में पता चला ‎कि ट्रिनिडैड के कपड़ों पर
‎टिमथी गॉर्डन का ख़ून था
‎प्रयोगशाला विश्लेषण की रिपोर्ट ‎फ़ॉरेंसिक जीव विज्ञान/डीएनए अनुभाग
‎चमड़े का कोट
‎कोट की दाईं जेब पर लगे दाग के स्वैबिंग से प्राप्त
‎डीएनए प्रोफाइल का स्रोत टिमथी गॉर्डन है
‎पुलिस तफ़तीश के बाद,
‎चकी फ़िलिप्स पर ‎टिमथी गॉर्डन की हत्या का आरोप लगाया गया
‎एडुआर्डों ट्रिनिडैड पर ‎फ़ेलनी हत्या का आरोप लगाया गया
‎फ़ेलनी हत्या, इसका बढ़िया उदाहरण होगा बैंक डकैती।
‎मान लीजिए कि कई व्यक्ति बैंक लूटना तय करते हैं।
‎एक व्यक्ति नज़र रखने के लिए बाहर रहता है।
‎कैरी बस्की ‎जिला अटर्नी
‎बाकी के व्यक्ति अंदर चले जाते हैं।
‎बंदूक चल जाती है ‎और एक मासूम सुरक्षा गार्ड की हत्या हो जाती है।
‎तीनों शख़्स इसके ज़िम्मेदार हो सकते हैं
‎क्योंकि उनका बैंक को लूटने का साझा इरादा था।
‎तो, एक अपराध के दौरान किसी की हत्या के लिए
‎सभी भागीदारों को ‎ज़िम्मेदार ठहराने का यह तरीका है।
‎मेरा नाम कैरी बस्की है। ‎मैं सहायक जिला अटर्नियों में से एक थी
‎जिन्हें न्यूयॉर्क राज्य बनाम
‎चकी फ़िलिप्स, डैनी डेहेसूज़ और एडुआर्डो ट्रिनिडैड ‎का मुक़दमा सौंपा गया था।
‎अपराध स्वीकार करने के बदले में न्यूयॉर्क राज्य ने
‎फ़िलिप्स और ट्रिनिडैड दोनों को ‎अपराध दंड सौदे की पेशकश की थी
‎अपराध दंड सौदों से मुक़दमे सुलझ जाते हैं।
‎अभियोजन के दृष्टिकोण से,
‎उन्हें अपने पीड़ित को, ‎पीड़ित के परिवार को, उनके गवाहों को
‎हर मुक़दमे में नहीं बुलाना पड़ता,
‎और वे संसाधन बचा सकते हैं।
‎कैरी एल. बस्की एस्क्वाइर
‎उस अपराध स्वीकार करने के बदले में,
‎सरकार हमेशा सज़ा कम कर देती है ‎या आरोप कम कर देती है।
‎फ़िलिप्स ने अपने मुक़दमे की निर्धारित ताऱीख से ‎कई दिन पहले अपराध दंड सौदे पर बातचीत कर ली थी
‎चकी फ़िलिप्स ने माफ़ी माँगी थी।
‎उसने इस भयानक कृत्य के लिए ‎एक हद तक पछतावा और खेद दिखाया था।
‎और वह, मेरे ख़्याल से, उसके 20 साल ‎से आजीवन कारावास तक की सज़ा में नज़र आता है।
‎वस्तु 7 ‎चमड़े का कोट
‎उसके खिलाफ़ सबूत होने के बावजूद,
‎ट्रिनिडैड ने अपराध दंड सौदा करने से मना कर दिया
‎मैं सच में हैरान थी ‎कि एडुआर्डो कोई सौदा नहीं करना चाहता था।
‎शायद उसे वह नहीं चाहिए था ‎जिसकी हम पेशकश कर रहे थे,
‎लेकिन वह सज़ा कम करवाने के लिए नहीं आया।
‎मुक़दमे की सुबह तक, मुझे याद है ‎कि मैं जूरी चुनाव में यह सोच कर जा रही थी
‎कि शायद वह अपराध स्वीकार कर लेगा ‎क्योंकि पीड़ित का ख़ून उसके कोट पर है
‎और उसने कहा था ‎कि उसने पीड़ित की जेबों की तलाशी ली थी।
‎जूरी द्वारा दोषसिद्धि के बाद क्या हो सकता है,
‎इसके संभावित प्रभावों के बारे में ‎उसे स्पष्ट रूप से सूचित किया गया था।
‎उसने सौदा न करने का तय किया, ‎उसे खारिज करने का तय किया,
‎और मुक़दमे में जाने का फ़ैसला लिया। ‎उसे ऐसा करने की अनुमति है।
‎यह सरकार का बोझ है ‎कि वह अपने मामले को संदेह से परे साबित करे।
‎हमें ऐसा करने के लिए कहा गया। और हमने किया।
‎उसे तीनों मामलों में दोषी ठहराया गया था ‎और एक काउंटी अदालत के न्यायाधीश ने सज़ा सुनाई।
‎मैंने अपराध दंड सौदा लेने के बजाय ‎दोषी न होने की याचिका क्यों दी?
‎क्योंकि मैं उन्हें यह अनुमति नहीं देने वाला था
‎कि वह ऐसे अपराध के लिए मुझसे कहलवाएँ ‎कि मैं दोषी हूँ जो मैंने किया ही नहीं था।
‎हमने साथ में इसमें भाग नहीं लिया था, पता है?
‎किसी ने नहीं कहा था कि मैंने बंदूक चलाई थी।
‎किसी ने नहीं।
‎मुझे हैरानी नहीं हुई थी ‎जब उन्होंने मुझे दोषी कहा था।
‎पहले तो मुझे यक़ीन नहीं हुआ।
‎मैं उस पर क़ीन नहीं करना चाहता था।
‎धत्… मैं पहले ही ‎अपने बच्चों के साथ दस साल खो चुका हूँ।
‎वे बड़े हो चुके हैं।
‎वह सब मैं खो चुका हूँ।
‎वह बहुत अजीब है, पता है?
‎मुझे टिमथी गॉर्डन के ‎परिवार वालों और दोस्तों के लिए बहुत दुख होता है।
‎इस रिकॉर्डिंग में कहीं पर भी
‎उस इंसान का ज़िक्र नहीं है जिसकी जान…
‎एक मासूम निर्दोष की जान बेरहमी से ले ली गई।
‎उसे फ़ेलनी हत्या का सिद्धांत अच्छा नहीं लगता।
‎उसे यह तथ्य पसंद नहीं ‎कि उसे ज़िम्मेदार ठहराया गया,
‎तब भी जब उसने गोली नहीं चलाई थी।
‎और वह उस क़ानून से नाराज़ है ‎जिसके तहत उस पर मुक़दमा चलाया गया था।
‎उसने अपने ख़ुद के बच्चों का ज़िक्र किया है।
‎टिमथी गॉर्डन के कभी कोई बच्चे नहीं होंगे,
‎वह कभी उन्हें घर पर फ़ोन नहीं कर पाएगा।
‎तो मेरी राय में,
‎यह वही बा ला है जो सज़ा सुनाए जाने के दौरान
‎जूरी के उसको दोषी ठहराने पर खड़ा हुआ था
‎और जिसने कहा था, ‎"यह अन्याय है और मैं अंत तक लड़ूँगा।"
‎वह वही कर रहा है।
‎मुक़दमे में पेश किए गए सबूतों की ‎यह पूरी तरह से अवहेलना है
‎और उस इंसान की पूरी तरह से अवहेलना है ‎जिसकी जान चली गई।
‎मैं आज तक भी पता लगाने की कोशिश कर रहा हूँ कि…
‎क्यों?
‎मैं आपको जवाब तक नहीं बता सकता।
‎मेरी दिमाग़ी स्थिति ठीक नहीं थी।
‎इसे समझाना मुश्किल है, क्योंकि
‎शायद वह शराब ‎और नशे की गोलियों का मिश्रण था, पता है?
‎मेरी ज़िंदगी की सबसे बड़ी ग़लती थी। ‎पता है, मैं इस बारे में हर दिन सोचता हूँ।
‎केवल वही नहीं, मैंने किसी की जान ली ‎लेकिन मैंने अपनी ज़िंदगी बर्बाद कर ली।
‎वह ट्रिनिडैड की बंदूक थी। वह यूटिका से लाया था।
‎यह जीवनशैली है, वह जीवनशैली जो वह जी रहा था।
‎मुझे नहीं पता कि उसे वह सुरक्षा के लिए ‎चाहिए थी या उसे उसकी ज़रूरत थी,
‎बस उसकी जीवनशैली थी।
‎मैंने अपनी ज़िम्मेदारी ली।
‎मैंने अपनी भूमिका निभाई। मैंने अपराध स्वीकार किया। ‎लोग अक्सर अपराध स्वीकार नहीं करते हैं।
‎मुझे लगा कि वह करना ही होगा, पता है?
‎मुझे इसमें शामिल लोगों के लिए ‎बुरा लगता है, पता है, जैसे मृतक…
‎साथी मुलज़िम।
‎ट्रिनिडैड की सज़ा सुनकर मेरे होश उड़ गए क्योंकि
‎मुक़दमे में उसे 40 साल से ‎आजीवन कारावास तक की सज़ा मिली।
‎इसका कोई मतलब नहीं बनता,
‎कैसे, अगर मैंने अपराध स्वीकार किया ‎और उसने मुक़दमा लड़ा,
‎तो उसे उसी अपराध के लिए ज़्यादा सज़ा मिली।
‎इससे मुझे यक़ीन हो गया ‎कि मैंने अपराध स्वीकार करके सही काम किया,
‎क्योंकि मुझे 40 साल से आजीवन कारावास तक की ‎सज़ा मिलती। इसमे ंकोई संदेह नहीं है।
‎अश्वेत लोगों की ज़िंदगियाँ मायने रखती हैं
‎अटर्नी क्रिस्टीन कुक ने ‎डैनी डेहेसूज़ का प्रतिनिधित्व किया,
‎जो इस मामले में तीसरा मुलज़िम था
‎डेहेसूज़ ने पार्टी में ‎बंदूक को छूने की बात को स्वीकार किया था
‎अपराध दंड सौदे के चलते ‎उसे 13 साल की सज़ा सुनाई गई
‎डैनी ने हमेशा एक ही बयान दिया है
‎कि उसे नहीं पता था कि गोली चलने वाली थी।
‎उसे कोई अंदाज़ा नहीं था ‎कि वे लोग उस बंदूक का इस्तेमाल करने वाले थे
‎जिससे पार्टी में खेल रहे थे।
‎जेल में 10 साल से ज़्यादा गुज़ारने के बाद, ‎डेहेसूज़ को 2021 में परोल दी गई थी
‎मेरा मानना है ‎कि चकी फ़िलिप्स और एडुआर्डो ट्रिनिडैड ने जो किया
‎उसका हर्ज़ाना डैनी डेहेसूज़ को भरना पड़ा।
‎हालाँकि, यह तथ्य कि एडुआर्डो ट्रिनिडैड 40 साल से ‎आजीवन कारावास तक की सज़ा काट रहा है
‎और गोली चलाने वाला 20 साल से ‎आजीवन कारावास तक की सज़ा काट रहा है,
‎यह आपराधिक न्याय प्रणाली के ‎सबसे बड़े अन्यायों में से एक है।
‎मैं यह नहीं कह रही कि ट्रिनिडैड बेकसूर है।
‎मैं कह रही हूँ कि उसकी सज़ा अत्यधिक अनुपातहीन है।
‎उसका दोषी होना ‎इस बात को प्रमाणिक नहीं ठहराता था
‎कि उसे गोली चलाने वाले से दुगनी सज़ा मिले।
‎मुक़दमा लड़ने के अपने अधिकार को ‎इस्तेमाल करने की सज़ा लोगों को मिल रही है।
‎मुझ में न्याय और निष्पक्षता की गहरी जड़ें हैं,
‎और अपराध दंड सौदा उन जड़ों के खिलाफ़ जाता है।
‎अमेरिका में जिस पर भी ‎किसी अपराध का आरोप लगाया जाता है उसे
‎जूरी द्वारा निष्पक्ष सुनवाई का अधिकार है।
‎माननीय जेम्स सी. टोरमी तृतीय ‎आपराधिक न्यायालय
‎और, अगर उन्हें इस तथ्य से ‎अपराध स्वीकार के लिए मजबूर किया जाता है
‎कि यदि वे मुक़दमा लड़ते हैं और वे दोषी पाए जाते हैं,
‎तो अपराध स्वीकार करने पर ‎उन्हें जो सज़ा मिलने वाली थी,
‎उन्हें उससे ज़्यादा सख़्त सज़ा सुनाई जाएगी,
‎तो यह संविधान का उल्लंघन है।
‎मेरा मानना है कि ‎ट्रिनिडैड और चकी फ़िलिप्स के लिए बराबर की सज़ा
‎उचित सज़ा होती।
‎ज़ाहिर है, ‎अपराध दंड सौधे के चलते कुछ असमानता होगी,
‎लेकिन… दुगनी सज़ा?
‎यह मामला चीख-चीख कर कह रहा है…
‎"अन्याय… अन्यायपूर्ण परिणाम।"
‎मैरिएटा, न्यूयॉर्क
‎मेरा नाम बिल वॉल्श है।
‎मैं 11 साल तक ओनोंडागा काउंटी में ‎काउंटी अदालत का न्यायाधीश था।
‎जज वॉल्श ने ‎फ़िलिप्स के अपराध दंड सौदे को स्वीकृति दी थी
‎उन्होंने ही ट्रिनिडैड की सुनाई की और सज़ा सुनाई थी
‎एडुआर्डो ट्रिनिडैड के बारे में मुझे याद है ‎ कि मुकदमे के दौरान वह काफ़ी अलग था।
‎मुझे याद नहीं ‎कि उसने अपने वक़ील के साथ कितना भाग लिया था,
‎लेकिन मुझे इस बात का अच्छे से एहसास था कि वह ‎वही है जिसे आयरिश लोग एक निर्दयी आदमी कहेंगे।
‎मैंने मुक़दमे के दौरान जो सुना वह यह था
‎कि वह अपराध कितना बेरहम और बेतुका था।
‎उसके होने की कोई ज़रूरत ही नहीं थी।
‎वे लोग पैसा लेकर भाग सकते थे। ‎लेकिन उन्होंने ऐसा नहीं किया।
‎श्री गॉर्डन ने उन्हें गाड़ी में बिठाया,
‎उन्हें उनके गंतव्य पर लेकर गए, ‎वह सब किया जो उन्हें करना चाहिए था
‎और बदले में उन्हें सिर पर गोली मिली,
‎और वह बेतुका था।
‎अगर श्री ट्रिनिडैडै ने ‎अपराध दंड सौदा स्वीकार किया होता,
‎तो संभव है कि उनकी सज़ा कम होती,
‎क्योंकि अगर वह अपील करने के अपने अधिकार का ‎त्याग करते हैं, तो बात ख़त्म हो जाती है।
‎दो साथी मुलज़िम पहले ही अपराध स्वीकार कर चुके थे
‎और वह तीसरे होते ‎और परिवार के लिए बात वहीं ख़त्म हो जाती।
‎उन्हें उस दर्दनाक घटना को ‎दूसरी बार नहीं जीना पड़ता।
‎और मुझे लगता है ‎कि परिवार के लिए वह बहुत दुखदायी था।
‎आप उनके चेहरों पर जो दर्द देख सकते थे ‎वह दिल दहला देने वाला था।
‎और मुझे लगा कि वह उन लोगों को ‎उस दर्द से बचा सकते थे और उन्होंने नहीं बचाया।
‎उन्हें क़ानून के तहत अनुमेय
‎अधिकतम सज़ा के साथ ‎उचित रूप से सज़ा सुनाई गई थी।
‎उन्हें हत्या का अपराधी साबित किए जाने पर
‎अधिकतम सज़ा सुनाई गई थी,
‎कम से कम 25 साल ‎और अधिकतम आजीवन कारावास की सज़ा।
‎हथियार रखने के अपराध के आरोप के लिए ‎उन्हें 15 साल की सज़ा सुनाई गई थी।
‎उन्हें लगातार सज़ा सुनाई जा सकती थी, ‎जो मैंने किया।
‎तो… वह… काफ़ी लंबी सज़ा हो गई थी।
‎मैं मुक़दमे के दौरान जो सुनता हूँ
‎उसी के आधार पर उचित सज़ा सुनाता हूँ।
‎अगर आप जोख़िम लेते हैं और नतीजा बुरा होता है,
‎तो उसका भुगतान करना पड़ता है।
‎चकी को 20 साल और मुझे ‎40 साल से आजीवन कारावास तक की सज़ा।
‎मुझे नहीं लगता यह उचित है।
‎मेरी ज़िंदगी बर्बाद हो गई है।
‎मैं अपने बच्चों के साथ जी रहा होता, ‎ज़िंदगी के मज़े लेने की कोशिश करता।
‎अपने बच्चों को वह देने की कोशिश करता ‎जो मुझे कभी नहीं मिला…
‎माता-पिता।
‎मैं उन्हें वह देने की कोशिश करता,
‎उस चक्र को तोड़ने की कोशिश करता,
‎अपनी ज़िंदगी बेहतर बनाने की कोशिश करता,
‎हमारे परिवार की भी।
‎मुझे पहली बार परोल 2047 में मिलेगा।
‎मेरे ख़्याल से तब तक मैं 70 का हो जाऊँगा।
‎पूरी ज़िंदगी बर्बाद हो चुकी होगी।
‎उस समय, आप कुछ नहीं कर पाएँगे। ‎आप क्या कर सकते हैं?
‎ख़ैर, उसकी बात सुनना दिलचस्प था।
‎शायद पहली बार मैंने उसे बात करते हुए सुना है,
‎लेकिन…
‎मैं शायद किसी भी मुलज़िम से
‎उसी तरह के भाषण की उम्मीद करूंगा, ‎जिसे मैंने जूरी द्वारा अपराध के लिए
‎दोषी ठहराए जाने के बाद ‎सज़ा सुनाई थी और वह जेल में पहुँच गया।
‎उसने अपना निर्दोष होना बरकरार रखा है
‎और वह कोई हैरानी की बात नहीं है,
‎लेकिन श्री ट्रिनिडैड ने ‎मुक़दमा लड़ने का चुनाव किया था,
‎अपने साथियों की एक जूरी द्वारा ‎उन्हें दोषी पाया गया
‎और उसके मुताबिक उन्हें सज़ा सुनाई गई।
‎और वह जहाँ है वह उसी लायक़ है।
‎अगर श्री ट्रिनिडैड ने ‎श्री फ़िलिप्स को बंदूक न दी होती
‎तो गोली कभी चलती ही नहीं।
‎उस सहायता के बिना, हत्या कभी होती ही नहीं।
‎उनमें से किसी पर भी हत्या का आरोप नहीं लगता।
‎वह केवल एक चोरी का मामला होता।
‎लेकिन उसने
‎श्री फ़िलिप्स की एक इंसान की जान लेने में मदद की
‎और वह भी उतना ही दोषी है ‎जितना कि गोली चलाने वाला है।
‎मैंने उसे जो सज़ा दी उससे मुझे कोई ऐतराज़ नहीं है।
‎अपने साक्षात्कार के चार महीने बाद,
‎एडुआर्डो ट्रिनिडैड ने ‎केस के बारे में और सवालों के जवाब देने की अनुमति दी।
‎मैंने अपने अधिकारों के लिए लड़ने का चुनाव किया।
‎मुझे लगता है कि सभी को इसका अधिकार है।
‎इस प्रणाली में खोट है।
‎और मेरे जैसे लोगों के साथ ऐसा हमेशा करते आ रहे हैं।
‎हमेशा। हमेशा।
‎हमें इसी सच्चाई को जानना होगा।
‎वह टैक्सी में वापस जाता है और उसके हिसाब से,
‎वह चालक की जेबें तलाशने वाला था।
‎लेकिन, चालक पर और अपराधस्थल पर बहुत ख़ून था।
‎वह जेबें तलाशने के बारे में नहीं था।
‎जो हुआ था उसकी मुझे सच में चिंता हो रही थी।
‎मैं भागते हुए वापस आया।
‎मेरा इरादा था कि अगर उसकी मदद करने के लिए ‎वहाँ कोई नहीं होगा, तो मैं उसकी मदद करूँगा।
‎लेकिन वह जा चुका था।
‎तो मुझे लगा सब ठीक था।
‎मुझे लगा कि कुछ भी बुरा नहीं हुआ…
‎जब तक कि मैंने समाचार में नहीं देखा।
‎तब सच में मेरा दिल टूट गया।
‎वह बंदूक ट्रिनिडैड की थी। वह यूटिका से लाया था।
‎बस जीवनशैली है, वह जीवनशैली जो वह जी रहा था।
‎मुझे नहीं पता कि उसे वह सुरक्षा के लिए ‎चाहिए थी या उसे उसकी ज़रूरत थी,
‎बस उसकी जीवनशैली थी।
‎नहीं, मैं यूटिका से आया ज़रूर था।
‎लेकिन हथियार के साथ नहीं, ‎वह हथियार पहले से ही वहाँ पर था।
‎उससे मेरा कोई लेना-देना नहीं है।
‎ट्रिनिडैड की सज़ा सुनकर मेरे होश उड़ गए क्योंकि ‎उसे 40 साल से आजीवन कारावास तक की सज़ा मिली।
‎यह बस दिखाता है कि न्याय प्रणाली अनुचित है।
‎नहीं, वह बिल्कुल भी उचित नहीं था।
‎मैं केवल अपने पैदा हुए बेटे से मिलने आया था।
‎मैं अपने पैदा हुए बेटे से मिलने आया था।
‎और नहीं मिल पाया।
‎मतलब…
‎मैं जानता हूँ ‎कि बहुत से लोगों को लगेगा कि मैंने झूठ बोला था
‎या जो भी स्थिति थी, लेकिन…
‎मैं केवल अपने बेटे के पैदा होने का जश्न मनाने, ‎उसे देखने, उसे अपनी गोद में लेने आया था।
‎कम से कम कुछ ऐसा करने के लिए ‎जो मेरे पिता नहीं कर पाए।
‎और…
‎शायद मुझे…
‎मुझे मौक़ा नहीं मिला। ‎मेरी क़िस्मत उतनी अच्छी नहीं थी।
‎मैं पहले ही अपनी ज़िंदगी के ‎दस साल इस पर बर्बाद कर चुका हूँ।
‎क्या यह सच में न्याय है?
‎टिमथी गॉर्डन के परिवार ने ‎इस डॉक्यूमेंट्री में शामिल होने से मना कर दिया
‎संवाद अनुवादक: अदिति जैन